ক্যারিবীয় অঞ্চল
এর অধিকাংশ অংশই ক্যারিবীয় প্লেটে অবস্থিত, এই অঞ্চল ৭০০-এর অধিক দ্বীপপুঞ্জ, ক্ষুদে দ্বীপ, প্রবাল প্রাচীর ও বেলে প্রাচীর দ্বারা গঠিত। ক্যারিবীয় অঞ্চল উত্তরে গ্র্যাটার এন্টিলস এবং দক্ষিণে লেসার এন্টিলস দ্বারা বিভাজিত।
বঙ্গোপসাগর
বঙ্গোপসাগরে অনেকগুলো দ্বীপমালা রয়েছে। তন্মধ্যে - আন্দামান, নিকোবর এবং মার্গুই দ্বীপপুঞ্জ অন্যতম। উত্তর-পূর্বে মায়ানমার উপকূলের চিদুবা দ্বীপপুঞ্জ কয়েকটি কর্দমাক্ত আগ্নেয়গিরির জন্য বিখ্যাত যা মাঝে মাঝে সক্রিয় হয়। গ্রেট আন্দামান হচ্ছে আন্দামান দ্বীপমালার প্রধান দ্বীপ; অন্যদিকে রিচি'র দ্বীপটি ক্ষুদ্রতম দ্বীপপুঞ্জের আওতাধীন। ৫৭২টি দ্বীপের মধ্যে ৩৭টিতে অধিবাসী রয়েছে। আন্দামান ও নিকোবর দ্বীপেই বেশীরভাগ লোক বাস করে যা মোট জনগোষ্ঠীর ৬.৫%।